31/08/2010 | Administración LocalMunicipal
Irixoa
Modificación Ordenanza municipal do servizo de axuda no fogar (SAF)

De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación íntegra do texto dos artigos modificados da ordenanza municipal reguladora do servizo municipal de axuda no fogar (BOP do 8-10-2009); a aprobación da modificación produciuse por acordo plenario do 25-6-2010 e non tivo alegacións no período de exposición pública. ORDENANZA DO SERVIZO DE AXUDA NO FOGAR NO CONCELLO DE IRIXOA. SAF 1. Como norma básica, todas as accións desenvolvidas dende o servizo de axuda no fogar terán un caracter excepcional e complementario das capacidades do/a usuario/a e doutras persoas do seu ámbito inmediato. En caso ningún se prestarán atencións que o/a beneficiario/a ou a súa familia e/ou achegados poidan desenvolver por si mesmos, de xeito que se potencie ao máximo a súa autonomía.2. De conformidade coa valoración técnica realizada polos servizos sociais que en cada caso correspondan, o servizo de axuda no fogar comprende as seguintes prestacións: A) Atencións de caracter persoal na realización das actividades básicas da vida diaria, tales como: - Asistencia para levantarse e deitarse - Apoio no coidado e hixiene persoal, así como para vestirse. - Control de réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio-temporal. - Apoio a persoas afectadas por problemas de incontinencia. B) Atencións de caracter persoal na realización doutras actividades da vida diaria, tales como: - Acompañamento fora do fogar para acudir a consultas ou tratamentos médicos, dentro do termo municipal, asumindo os usuarios os gastos de transporte. - Apoio na realización de xestións necesarias ou urxentes C) Atención das necesidades de caracter doméstico e da vivenda, tales como: - Limpeza e mantemento da hixiene e salubridade da vivenda - Compra de alimentos e outros produtos de uso común - Preparación dos alimentos. - Lavada e coidado das prendas de vestir. - Coidados básicos da vivenda Este tipo de atención poderá ser facilitado en parte, se é o caso, por programas específicos de lavandería ou alimentación a domicilio. D) Atencións de caracter psicosocial e educativo: intervencións técnico-profesional formativas e de apoio ao desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar. Con caracter non exhaustivo cítanse as seguintes: - Soporte a familias con problemas relacionais ou de atención a menores en risco de exclusión. - Asesoramento e formación de pais - Apoio na relación co seu ámbito - Planificación e educación sobre hábitos de hixiene - Control da alimentación e educación sobre hábitos alimenticios. - Apoio á súa organización doméstica - Apoio e orientación en cambios de dinámica familiar - Apoio na administración do presuposto familiar. - Actividades dirixidas a fomentar a súa participación na comunidade e en actividades de lecer e tempo libre. - Axuda na adquisición e desenrolo de habilidades, capacidades e hábitos persoais e de convivencia - Aquelas outras que se valoren tecnicamente como realizables dentro do programa. E) Préstamo de material ortopédico, cando a súa dispoñibilidade o permita: camas articuladas, grúas e cadeiras de rodas.3. Con caracter complementario, o servizo de axuda no fogar poderá incorporar, entre outros, os seguintes tipos de atención: A) Actividades de acompañamento, socialización e desenvolvemento de hábitos saudables. B) Prestación de atención a distancia mediante dispositivos de teleseguimento, teleasistencia e similares. C) Adaptacións funcionais do fogar. D) Servizo de podoloxía E) Servizo de fisioterapia 4. Poderán integrarse, ademais, dentro do servizo de axuda no fogar, determinadas atencións e actividades que se desenvolvan fora do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.5. Actuacións excluídas: - Funcións de carácter sanitario e, en xeral, aquelas que requiran unha formación ou especialización da que carecen os profesionais que prestan o servizo como: poñer inxeccións, tomar a tensión, colocar ou quitar sonda, subministrar unha medicación que implique certo grao de coñecemento ou especialización por parte de quen a administre, axudar ao usuario na realización de exercizos específicos de rehabilitación e mantemento. - Todas aquelas tarefas que non se axusten ao proxecto de intervención e ao acordo de servizo establecidos para cada caso concreto. A prestación do servizo de axuda no fogar regularase polas seguintes normas, que deberán respectar tanto o beneficiario/a e as persoas do seu entorno coma os profesionais ou voluntarios que interveñan no mesmo: - O/a auxiliar non traballará no domicilio en ausencia do/a usuario/a. Isto será de aplicación tamén no caso dos/as voluntarios/as. - A actuación do/a traballador/a de axuda no fogar e, de ser o caso, dos voluntarios, axustarase estritamente ao proxecto tecnicamente establecido. A relación será directa co concello e non co usuario/a. - Calquera queixa ou suxestión que os prestadores do servizo reciban do usuario deberán poñela en coñecemento do/a técnico/a responsable. - Cando por calquera circunstancia fose necesaria realizar un cambio no horario ou unha substitución poderá realizarse sen intervención ningunha do usuario, estando vixente igualmente o contrato. - A atención establecida non pode interferir ou limitar o dereito do/a beneficiario/a á súa intimidade. En consecuencia, o/a traballador/a familiar non poderá acompañarse de ningunha persoa allea ao servizo cando acceda ao seu traballo, e gardará en todo momento o respecto e sixilo profesional sobre os casos asignados; así mesmo, o/a usuario/a deberá gardar o debido respecto ao/á traballador/a, non inmiscíndose na súa intimidade. - Serán de conta do/a usuario/a todos os gastos de productos de limpeza, comida, aseo., podendo valorarse, non obstante, a xestión dunha axuda económica por tales conceptos en casos especiais, axuda que se levará a cabo a través doutros programas sociais xestionados polo concello(emerxencia social ou outros), non tendo en caso ningún a consideración de prestación do servizo de axuda no fogar. Ao/á traballado/a familiar non lle está permitido recibir en custodia diñeiro, xoias nin obxecto ningún. Así mesmo deberá rexeitar calquera doazón(ben sexa en diñeiro ben calquera outra) efectuada polo/a usuario/a ou persoa achegada. - O/a traballador/a familiar non dará o seu teléfono o usuario. - O traballador/a familiar non dispoñerá das chaves de ningún domicilio, excepto cando as condicións do caso así o esixan e sempre co consentimento do responsable técnico directo do servizo e, por suposto, a demanda do usuario, autorizándoo por escrito. - Os usuarios/as absteranse en todo momento de facer comentario algún acerca da vida persoal ou modo de actuar da traballadora(ou familia), podendo ser este motivo suficiente para causarlle a baixa inmediata no servizo. Cando suceda unha situación deste tipo que derive nunha desacreditación do/a traballador/a familiar a persoa responsable do servizo comunicaralle a baixa persoalmente. - Queda a criterio do persoal técnico do Servizo de axuda no Fogar o reforzar con persoal de apoio(outro/a traballador/a máis, voluntariado, etc.) ao traballador/ra familiar asignado/a para o caso nese momento. - Cando o usuario/a non se atope no domicilio no horario fixado para a súa atención, o/a traballador/a familiar non ten obriga de permanecer á espera. - Cando un usuario/a queira modificar algún aspecto do seu contrato deberá acudir ao/á responsable do Servizo de Axuda no Fogar a efectos de formulación dun novo. - En xeral, o servizo de axuda no fogar non realizará tarefas de labores que non vaian dirixidas ao beneficiario/a do servizo. - Cada usuario/a estará obrigado/a ao pago da tarifa que se fixe, que deberá aboar bimensual, para elo poderá asinar a autorización bancaria no modelo que se lle proporcione. Dita tarifa calcularase en función dos ingresos económicos familiares. - Para o cobro dos servizos prestados, trasladarase o correspondente listado do custo a pagar o departamento de contabilidade para que realice as liquidacións pertinentes. - As tarifas sufrirán unha revisión anual estando obrigado o/a usuario/a a actualizar a documentación pertinente nos meses de xaneiro-febreiro. - Como norma xeral se liquidará por horas concedidas e firmadas en contrato, a excepción: *De un ingreso hospitalario *Traslado a outro domicilio que non sexa o habitual, con un familiar ou outro por períodos superiores a unha semana e inferiores a dous meses, previa comunicación. - Se con anterioridade ao 15 de xuño se comunica por escrito o desexo de suspensión do servizo durante o período de vacacións(xullo, agosto ou ambos meses) reservaráselle a praza ata o 1 de setembro, sen custo ningún. - Os servizos prestaranse unicamente no domicilio. Contra a presente publicación definitiva pódense interpoñer os recursos pertinentes. Irixoa, 25 de agosto de 2010 O ALCALDE Antonio Deibe Sanmartín